

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL RENGINIŲ ORGANIZAVIMO ROKIŠKIO RAJONO SAVIVALDYBĖS VIEŠOSIOSE VIETOSE TAISYKLIŲ PATVIRTINIMO**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 28 punktu, Rokiškio rajono savivaldybė nusprendžia:

1. Patvirtinti Renginių organizavimo Rokiškio rajono savivaldybės viešosiose vietose taisykles (priedas).

2. Nustatyti, kad 1 punkte įvardintos taisyklės taikomos renginiams, kuriems organizuoti prašymai teikiami nuo 2023 m. birželio 1 d.

3. Pripažinti netekusiu galios Rokiškio rajono savivaldybės tarybos 2021 m. lapkričio 26 d. sprendimą Nr. TS-237 „Dėl renginių organizavimo Rokiškio rajono savivaldybės viešosiose vietose taisyklių patvirtinimo“.

4. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**DĖL RENGINIŲ ORGANIZAVIMO ROKIŠKIO RAJONO SAVIVALDYBĖS VIEŠOSIOSE VIETOSE TAISYKLIŲ PATVIRTINIMO**

**AIŠKINAMASIS RAŠTAS**

*2023-05-25*

Projekto rengėjas – Komunikacijos ir kultūros skyriaus vedėja Irena Matelienė.

Pranešėjas komitetų ir Tarybos posėdžiuose – Komunikacijos ir kultūros skyriaus vedėja Irena Matelienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti aktualias Renginių organizavimo Rokiškio rajono savivaldybės viešosiose vietose taisykles, pripažinti netekusiu galios Rokiškio rajono savivaldybės tarybos 2021 m. lapkričio 26 d. sprendimą Nr. TS-237 „Dėl renginių organizavimo Rokiškio rajono savivaldybės viešosiose vietose taisyklių patvirtinimo“ |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos respublikos vietos savivaldos įstatymo 15 straipsnio 2 dalies 28 punktas numato išimtinę savivaldybės tarybos kompetenciją – taisyklių, už kurių pažeidimą atsiranda administracinė atsakomybė, ir kitų taisyklių tvirtinimas;.Naujų teisinio reguliavimo nuostatų nebus priimta. |
| 3. | Laukiami rezultatai | Renginių organizatoriai rinksis daugiau Rokiškio miesto viešųjų vietų; Aiškesnis reglamentavimas tiems nekomercinių renginių organizatoriams, kurių renginiuose vyksta lankytojus aptarnaujanti prekyba; pagalba mugių organizatoriams, kuriuos tenkina standartinė mugės išdėstymo schema.  |
| 4.  | Lėšų poreikis ir šaltiniai | Nėra |
| 5.  | Antikorupcinis sprendimo projekto vertinimas |  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Sprendimo projektas suderintas su Rokiškio rajono savivaldybės renginių viešosiose vietose komisija.  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |